మెక్సికో
మెక్సికో సంయుక్త రాష్ట్రాలు లేదా సాధారణనామం మెక్సికో, ఇది ఉత్తర అమెరికాలోని ఒక ఫెడరల్ రాజ్యాంగ ప్రజాతంత్రం; దీనికి ఎల్లలు ఉత్తరాన అమెరికా సంయుక్త రాష్ట్రాలు, దక్షిణం మరియు పశ్చిమాన పసిఫిక్ మహాసముద్రం; ఆగ్నేయాన గౌతమాలా, బెలిజె, మరియు కరీబియన్ సముద్రం, మరియు తూర్పున మెక్సికో అఖాతం ఉన్నాయి. దీనిలో 31 రాష్ట్రాలు మరియు ఒక ఫెడరల్ జిల్లా గలదు. దీని రాజధాని మెక్సికో నగరం, ఇది ప్రపంచములోని అత్యధిక జనసాంద్రతగల నగరాలలో ఒకటి.
హోండురాస్
హోండురాస్ అనేదిమధ్య అమెరికా లోని ఒక గణతంత్ర రాజ్యం. దీనిని పూర్వం "బ్రిటీష్ హోండురాస్" (ఇప్పటి బెలీస్) నుండి భేదం సూచించటానికి స్పానిష్ హోండురాస్ అని పిలిచేవారు. ఈ దేశానికి పశ్చిమంలో గౌతమాలా, నైరుతిలో ఎల్ సాల్వడోర్, ఆగ్నేయంలో నికరాగ్వా, దక్షిణాన గల్ఫ్ ఆఫ్ ఫోన్సెకా వద్ద పసిఫిక్ మహాసముద్రం, మరియు ఉత్తరాన కరీబియన్ సముద్రానికి అతిపెద్ద ప్రవేశ మార్గంగా గల్ఫ్ ఆఫ్ హోండురాస్‌లను సరిహద్దులుగా కలిగి ఉంది.
అంచనాల ప్రకారం ఎనిమిది మిలియన్ల జనాభాతో 112,000చ.కిమీ స్థలపరిమాణం కలిగి ఉంది. దీని రాజధాని తెగుసిగల్ప. దీని ఉత్తర భాగాలు పశ్చిమ కారిబియన్ ప్రాంత భాగంగా ఉన్నాయి.డేవిడ్‌సన్ "హోండురస్" ‌మూలపదం "ఫొన్‌డూరా" అని భావించాడు. ఇది అస్టురియన్-లియెనెసే భాషలో పదానికి అర్థం "ఓడలు నిలుపు స్థలం"అని తెలిపారు. దీనిని పదహారవ శతాబ్దం యెక్క రెండవ దశాబ్దంలో ఈ ప్రాంతంలో మొదటి మారుగా ఈపదం ట్రుజిల్లో అగాతం పేర్కొంటూ వాడబడినాయి. పదహారవ శతాబ్దం చివరలోనే "హోండురాస్" అనే పదాన్ని మొత్తం ప్రాంతానికి కొరకు ఉపయోగించారు. 1580 ముందువరకు, దేశం తూర్పు భూభాగాన్ని "హోండురస్" ‌అని 
మరియు పశ్చిమ భాగం "హిగురాస్" ‌అని పిలువబడింది.